 Tusaale ahaan, waxaa la yidhi waa baa waxaa safar u baxay wiil iyo aabihii si ay reerkoodii oo miyaga deganaa ay magaalada waxa ay u baahan yihiin uga soo iibiyaan, markay mudo soo socdeen ayay waxay maqleen qaylo ka baxaysa meel wadada u dhow, odeyga oo ahaa nin aad iyo aad u fudud ayaa amar ku siiyey wiilkiisii in ay ka wardoonaan waxa ay qayladu tahay, wey ku soo leexaan sawaxankii baxayey oo waxay arkeen in meeshu dagaal culus ka dhacayo oo laba reerood ay isku hayaan dhul, odeygii markuu xoogaa daawanayay dagaalka ayuu aad iyo aad uga heley siday raggu isu dilayaan, markaasii hadana amar kale soo jeediyey oo yidhi aabo wiilkeygii fiicnaayow colka nagu kala dar, adiga qoladaas la safo oo u dagaalan, anigana qoladaas ayaan la safanayaa si aan dagaalka ugu qayb qaadano. 